พอดีผมมีอาการวิตกกังวลและไปพบคนละ รพ. และได้นำยา Fluoxetine ให้กับ รพ.ที่ 2 ดูและ รพ.ที่ 2 จ่ายยา Alprazolam เพิ่มเติมมาโดยบอกสามารถใช้ร่วมกันได้ครับ
สวัสดีค่ะ Pongpanot Tantipromminยาทั้ง 2 ตัวสามารถใช้คู่กันได้ค่ะ โดยยา alprazolam เป็นยาในกลุ่มเบนโซไดอาซีปีน ที่ใช้รักษาอาการในกลุ่มโรควิตกกังวลและตื่นตระหนก รวมไปถึงภาวะนอนไม่หลับ คลายกล้ามเนื้อ ระงับอาการชัก โดยเป็นยาที่ออกฤทธิ์เร็ว คือใช้แล้วจะเห็นผลทันที แพทย์มักให้ในช่วงแรกๆที่เริ่มรักษา หรือยังมีอาการกำเริบเยอะอยู่ส่วน fluoxetine นั้นเป็นยาที่ใช้กินในระยะยาวเพื่อควบคุมอาการ ต้องกินประมาณ 2-4 สัปดาห์จึงจะเริ่มเห็นผลการรักษาในช่วงนี้ถ้ายังมีอาการเป็นมาก การใช้ยาทั้ง 2 ตัวควบคู่กันทำได้ พออาการดีขึ้น แพทย์อาจค่อยๆลดยา alprazolam ค่ะ